EkBass/fiwiki-20250220-pages-articles huggingface dataset:
Moottoripyörätrialin maailmanmestaruuskausi 2003

Trialin maailmanmestaruudesta ajettiin 29. kerran vuonna 2003. Mestaruuden voitti britti Dougie Lampkin, jolle mestaruus oli seitsemäs perättäinen ja myös viimeiseksi jäänyt. == MM-sarjan parhaat == Lähde: Kuljettaja Pyörämerkki Pisteet 1\. Dougie Lampkin Montesa 308 2\. Takahisa Fujinami Honda 290 3\. Marc Freixa Montesa 255 4\. Adam Raga Gas Gas 204 5\. Graham Jarvis Sherco 203 6\. Kenichi Kuroyama 7\. Albert Cabestany 8\. Marc Colomer 9\. Jeroni Fajardo 10\. Josep Manzano == Lähteet == Luokka:Moottoripyörätrialin maailmanmestaruussarja Luokka:Vuoden 2003 moottoriurheilu
Arctic Eagles

pienoiskuva|Ryhmän lentäjät Tapio Pitkänen, Raimo Nikkanen ja Miikka Rautakoura Turku Airshow´ssa 2015. Arctic Eagles on suomalainen taitolentoryhmä, joka aloitti toimintansa vuonna 2013 nimellä Saario Special. Nimi oli kunnianosoitus suomalaiselle taitolentäjälle Seppo Saariolle. Ryhmä myös lensi Saarion 1970- ja 1980-luvuilla rakentamilla taitolentokoneilla. Vuonna 2014 nimeksi vakiintui Arctic Eagles. Arctic Eaglesin jäsenet ovat kokeneita harraste- ja ammattilentäjiä, ja ryhmä on osallistunut useisiin lentonäytöksiin ja taitolentokilpailuihin. == Jäsenet == * Raimo Nikkanen * Tapio Pitkänen * Miikka Rautakoura * Jyri Mattila * Seppo Tuovinen (valvoja) == Lähteet == == Aiheesta muualla == Luokka:Taitolentoryhmät Luokka:Suomen ilmailu
My God Is the Sun

My God Is the Sun on yhdysvaltalaisen rockyhtye Queens of the Stone Agen kappale, joka julkaistiin ensimmäisenä singlenä yhtyeen kuudennelta albumilta ...Like Clockwork 8. huhtikuuta 2013. Kappale on Josh Hommen, Troy Van Leeuwenin, Michael Shumanin ja Dean Fertitan kirjoittama ja tuottama. Sille kuvattiin aiempien singlejen tapaan musiikkivideo. ”My God Is the Sun” ei yltänyt Britannian singlelistalle. == Kappaleet == === CD-single ja digitaalinen lataus === == Kokoonpano == * Josh Homme – laulu, kitara, lyömäsoittimet * Troy Van Leeuwen – kitara, syntetisaattori, taustalaulu * Dean Fertita – kitara * Michael Shuman – basso, taustalaulu * Dave Grohl – rummut == Lähteet == Luokka:Queens of the Stone Agen kappaleet Luokka:Vuoden 2013 kappaleet
Kivikon terveysasema

Kivikon terveysasema on Helsingin Mellunkylän kaupunginosan Kivikon osa- alueella, Kivikon palvelukeskuksessa toimiva kaupungin sosiaali-, terveys- ja pelastustoimialaan kuuluva terveysasema. Palvelukeskuksessa sijaitsee myös Kivikon nuorisotalo. Kivikon palvelukeskus valmistui vuonna 2000 ja terveysaseman toiminta käynnistyi elokuussa 2000. Terveysasemaa perustettaessa suljettiin lähistöllä aiemmin toiminut Sakaran terveysasema. Lisäksi osa Kontulan terveysasemalla aiemmin asioineista Kontulan ja Mellunmäen asukkaista ohjattiin käyttämään ensisijaisesti Kivikon terveysasemaa. ==Lähteet== ==Aiheesta muualla== *Helsingin terveysasemien yhteystiedot (hel.fi) *Palvelukartta: Kivikon terveysasema (hel.fi) *Julkiset veistokset: Anni Laakso: Tytöt (2002) (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Mellunkylä
Markkinointimix

Markkinointimix käsitteenä juontaa juurensa ideasta, jossa markkinoija toimii ”ainesosien sekoittajana” ja nämä ainesosat ovat työkaluja, joita markkinoijat käyttävät.Borden (1964): The concept of marketing mix Sittemmin termi on vakiintunut markkinointisanastoon. Markkinointimix tunnetaan yleisemmin nimellä ”markkinoinnin 4P:tä”, jotka muodostavat markkinointimixin perusidean. == Markkinoinnin 4P:tä == Markkinointimixin kehittäjänä on toiminut markkinoinnin professori ja markkinointikirjailija E. Jerome McCarthy. McCarthy esitteli markkinoinnin 4P:tä 1960-luvulla ja se on määritelty joukoksi työkaluja, joiden avulla yritys pyrkii kohti markkinointitavoitteitaan.Kotler, Keller (2006): Marketing management 12th edition Kyseistä mallia opetetaan edelleenkin kauppakorkeakouluissa ympäri maailman, vaikkakin malli on saanut myös kritiikkiä siitä, että kuluttaja nähdään ainoastaan rationaalisena toimijana. Kritiikistä huolimatta malli antaa hyvän peruskäsityksen markkinoinnin lähtökohdista. Mallissa esitettyjen osa-alueiden tueksi on noussut myöhemmin koottuja malleja, joissa kuluttaja nähdään monimuotoisempana toimijana. Markkinointimix koostuu neljästä eri alueesta: * tuotteesta (product) * hinnasta (price) * jakelusta (place) * viestinnästä (promotion) Markkinointimix soveltuu parhaiten juuri kulutustuotteiden markkinointiin. Malli edustaa myyjän näkökulmaa ja niitä työkaluja, joilla myyjä voi vaikuttaa ostajiin. Juuri tämän vuoksi malli onkin saanut kritiikkiä. 2000-luvulla kuluttajan rooli on entistä korostuneempi, eikä siksi ajatus kuluttajasta ainoastaan vastaanottavana osapuolena enää toimi. Palveluille on esitetty erikseen laajennettu versio 4P:n mallista. Tätä mallia kutsutaan niin ikään laajennetuksi markkinointimixiksi, markkinoinnin 7P:ksi. Tässä neljän P:n mallia on jatkettu vielä kolmella lisäelementillä, jotta malli soveltuisi paremmin palveluihin ja niiden markkinointiin. Nämä kolme lisäelementtiä ovat prosessi (process), ihmiset (people) ja fyysinen todiste (physical evidence). == Markkinoinnin 4C:tä == 1990-luvulla Robert F. Lauterborn esitti muunnelman 4P:n mallista. Hän kutsui malliaan 4C:n malliksi. Lauterbornin mukaan ”myyjän neljää P:tä vastaa neljä C:tä", jotka on määritelty myyjän sijaan asiakkaan näkökulmasta. Nämä asiakkaan neljä C:tä koostuvat siis neljästä, uudelleen määritellystä osa-alueesta, jotka ottavat kuluttajan korostuneen roolin paremmin huomioon: * kuluttaja (customer value) * kulut (customer cost) * kommunikaatio (communication) * helppous (convenience) == Lähteet == * [Kotler Philip, & Keller,Kevin L. 2006. Marketing management 12th ed. Upper Saddle River, New Jersey. Pearson Education, Inc. 19-20, 140- 144] * [Borden, Neil H. 1964. The concept of the marketing mix, Journal of Advertising Research, Vol. 4, pp.2-7] === Viitteet === == Aiheesta muualla == * [E. Jerome McCarthy, Basic Marketing: A Marketing Strategy Planning Approach ] Luokka:Markkinointi
Peter Scholze

Peter Scholze (s. 1987 Dresden, Saksan liittotasavalta) on saksalainen matemaatikko ja professori Bonnin yliopistossa. Scholzen tutkimus kohdistuu lukuteoriaan ja algebralliseen geometriaan. Hän on yksi neljästä tutkijasta, jotka palkittiin Fieldsin mitalilla vuonna 2018. Hän on naimisissa ja hänellä on tytär. ==Lähteet== ==Aiheesta muualla== * Prof. Dr. Peter Scholze, Bonnin yliopisto. * Prof. Dr. Peter Scholze , Saksan kansallinen tiedeakatemia Leopoldina. Luokka:Elävät henkilöt Luokka:Fieldsin mitalistit Luokka:Vuonna 1987 syntyneet Luokka:Saksalaiset professorit Luokka:Saksalaiset matemaatikot
Pihlajamäen terveysasema

Pihlajamäen terveysasema on Helsingin Malmin kaupunginosan Pihlajamäen osa- alueella, Pihlajamäen ostoskeskuksen vieressä sijaitseva kaupungin sosiaali-, terveys- ja pelastustoimialaan kuuluva terveysasema. Vuonna 1994 valmistuneen kolmikerroksisen terveysasemarakennuksen on suunnitellut Arkkitehtitoimisto Antti Ilveskoski. Suunnitteluvaiheessa rakennuksesta on käytetty myös nimitystä Latokartanon terveysasema. ==Lähteet== ==Aiheesta muualla== *Helsingin terveysasemien yhteystiedot (hel.fi) *Pääkaupunkiseudun palvelukartta: Pihlajamäen terveysasema (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Malmi
Luumiokasvit

Luumiokasvit (Gnetaceae) on Gnetales-lahkoon kuuluva paljassiemenisten kasvien heimo. Se on joidenkin luokittelujen mukaan Gnetales-lahkon ainoa kasviheimo. Luumiokasveihin kuuluu yksi tai mahdollisesti kaksi sukua. Suurin osa heimoon kuuluvista lajeista kuuluu luumioiden (Gnetum) sukuun. == Suvut == * Abutua (mahdollisesti yksi laji: Abutua africana) * Gnetum – luumiot (noin 40–50 lajia) == Lähteet == == Aiheesta muualla == * Laji.fi: Gnetaceae * Integrated Taxonomic Information System (ITIS): Gnetaceae * Global Biodiversity Information Facility (GBIF): Gnetaceae * Flora of China: Gnetaceae * Luokka:Kasviheimot
Moottoripyörätrialin maailmanmestaruuskausi 2004

Trialin maailmanmestaruudesta ajettiin 30. kerran vuonna 2004. Mestaruuden voitti japanilainen Takahisa Fujinami, jolle mestaruus jäi uran ainoaksi. Fujinami voitti kauden 16 osakilpailusta kahdeksan, Britannian seitsenkertainen maailmanmestari Dougie Lampkin ja Espanjan Adam Raga molemmat neljä. Irlannissa, Portugalissa, Japanissa, Yhdysvalloissa, Ranskassa, Italiassa ja Sveitsissä ajettiin kussakin yhden viikonlopun aikana kaksi osakilpailua mutta Andorrassa ja Espanjassa vain yksi. == MM-sarjan parhaat == Lähde: Kuljettaja Pyörämerkki Pisteet 1\. Takahisa Fujinami Honda 282 2\. Dougie Lampkin Montesa 266 3\. Adam Raga Gas Gas 254 4\. Albert Cabestany 5\. Marc Freixa 6\. Jeroni Fajardo 7\. Kenichi Kuroyama 8\. Graham Jarvis 9\. Toni Bou 10\. Jordi Pascuet == Lähteet == Luokka:Moottoripyörätrialin maailmanmestaruussarja Luokka:Vuoden 2004 moottoriurheilu
Movement for Democratic Change

Movement for Democratic Change (MDC) on zimbabwelainen puolue. Puolue perustettiin 1999 oppositiopuolueeksi maata hallitsevalle ZANU-PF -puolueelle. Sen perustava kongressi järjestettiin 26. tammikuuta 2000. Morgan Tsvangirai valittiin puolueen johtoon. Kesän 2000 vaaleissa puolue sai parlamenttiin 57 paikkaa vastaan ZANU:n 63. Vuoden 2005 vaaleissa puolue sai 41 parlamentin 120 paikasta. Puolue hajosi 2005, kun Welshman Ncube kannattajineen jätti sen. Vuoden 2008 vaaleissa tämän MDC-N tai MDC-M faktion johtajana oli Arthur Mutambara. Alkuperäistä puoluetta on jossain yhteyksissä nimitetty MDC-T:ksi johtajan nimen mukaan. Vuoden 2008 vaaleissa puolue sai ensimmäisen kerran enemmistön parlamenttiin. MDC sai 99 paikkaa parlamentin 210 paikasta, kun Robert Mugaben Zanu-PF sai 97.http://news.bbc.co.uk/2/hi/africa/7326968.stm Zanu PF sai pidettyä presidentin viran tarvittaessa vaalivilppiä tai väkivaltaa käyttäen. 11\. tammikuuta 2009 Tsvangiraista tuli maan pääministeri. Tendai Biti oli MDC:n puoluesihteerina ja toimi maan valtionvarainministerinä 2009-2013\. Hänet erotettiin MDC:stä ja parlamentista 2014. Biti perusti kannattajieen MDC-Renewal-puolueen, myöhemmin People's Democratic Party. Tämä yhdistyi myöhemmin Ncuben johtaman puolueen kanssa United Movement for Democratic Change -puolueeksi. Morgan Tsvangirai kuoli syöpään Etelä-Afrikassa helmikuussa 2018. Elokuussa 2018 Zimbabwea koko sen itsenäisyyden ajan hallinnut valtapuolue Zanu-PF sai ylivoimaisen vaalivoiton parlamenttivaaleissa ja presidentinvaaleissa. MDC pitää vaaleja vilpillisinä. ==Lähteet== Luokka:Zimbabwen puolueet
Töölön terveysasema

Töölön terveysasema on Helsingin Töölön kaupunginosan Taka-Töölön osa- alueella, Kivelän sairaalan yhteydessä sijaitseva kaupungin sosiaali-, terveys- ja pelastustoimialaan kuuluva terveysasema. Varsinainen sairaalatoiminta Stengård-Kivelä nimisellä alueella alkoi vuonna 1912 ja sitä edelsivät vaivaistalo vuonna 1830 sekä kunnallinen Edesvikin (Taivallahti) köyhäintalo (Työ- ja vaivaistalo) vuonna 1875. Terveysasema on toiminut Kivelän sairaala-alueen tiloissa joulukuun 27. päivästä 1995 lähtien. 1990-luvulle tultaessa muutamia Kivelän sairaala-alueen rakennuksia ja puistomaista pihaa oli suojeltu samalla, kun uuden terveysaseman vaatimien muutostöiden tekemisestä Välskärinkadun puoleiseen sairaalarakennukseen oli päätetty. Suojeltuja rakennuksia ovat puutalo vuodelta 1884, Gunnar Taucherin vuonna 1928 sunnittelema keittiörakennus (toisen tiedon mukaan Onni Tarjanteen suunnittelemaKimmo Pietinen: Taka-Töölö kortteli 481 (tilaajille) Helsingin Sanomat 23.9.1994. Viitattu 13.7.2021.) sekä Sibeliuksenkadun ja Välskärinkadun varren 1920- ja 1930-luvun rakennukset. Ensiksi mainittu puurakennus on arkkitehti Sebastian Gripenbergin suunnittelema vuodelta 1880. Gunnar Taucherin suunnittelema Kivelän sairaalan Sibeliuksenkadun puoleinen päärakennus on valmistunut vuonna 1935. Sen entistä sisäänkäyntiä koristaa Eino Kaurian mosaiikkitaideteos. Taucher on suunnitellut myös vuonna 1932 valmistuneen Välskärinkadun puoleisen vuodeosastorakennuksen. Taucherin suunnittelemia rakennuksia yhdistää vuonna 1985 valmistunut uusi sisääntulorakennus, jonka ovat suunnitelleet Eva ja Jaakko Paatela. Kuva:Kivelän sairaala ja Töölön terveysasema - Helsinki - 3.jpg|Kivelän sairaalan ja Töölön terveysaseman opaste pääsisäänkäynnin vieressä. Kuva:Kivelän sairaala ja Töölön terveysasema - Helsinki - 4.jpg|Näkymä Välskärinkadulta Kivelän sairaalan ja Töölön terveysaseman pääsisäänkäynnin suuntaan. ==Lähteet== ==Aiheesta muualla== *Helsingin terveysasemien yhteystiedot (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Taka-Töölö
Herbst

Herbst on saksaa ja tarkoittaa syksyä. Erisnimenä se on saksankielinen sukunimi ja voi viitata seuraaviin henkilöihin: * Luís Herbst (, 19252017), saksalaissyntyinen, Brasiliassa toiminut roomalaiskatolinen piispa * Niclas Herbst (s. 1973), saksalainen poliitikko ja europarlamentaarikko * Rafael Herbst (1936–2017), argentiinalainen paleontologi * Reinfried Herbst (s. 1978), itävaltalainen alppihiihtäjä.
Rafael Herbst

Rafael Herbst (6. huhtikuuta 1936 Hampuri, Saksahttps://www.google.fi/search?ei=BJdlXJL2Lsmf6AT7no6gAw&q;=rafael+herbst+1936&oq;=rafael+herbst+1936&gs;_l=psy- ab.3...21755.23404..23655...0.0..0.164.681.0j5......0....1..gws- wiz.......0i22i30j33i160.dpCOiR1uiSA – 2. syyskuuta 2017 Tucumánin maakuntahttp://www.neglectedscience.com/alphabetical-list/h/rafael-herbst ) oli argentiinalainen paleontologi. Hän julkaisi yli 170 artikkelia tieteellisissä lehdissä kuvaten monia eri kasvilahkoja. Hänen tärkein panoksensa liittyy kuningassaniaiskasvien tutkimukseen. Herbst oli myös innostava opettaja, joka vaikutti vuosikymmenien ajan Tucumánin yliopistossa San Miguel de Tucumánissa, Argentiinan koillisosassa. Herbst löysi fossiilisen painauman sammakkoeläimen selkäpuolesta vuonna 1961 Santa Cruzin provinssista. Fossiili määritettiin myöhemmin kuuluvaksi vanhimpaan tunnettuun aitosammakkolajiin, joka luokiteltiin Vieraella-sukuun ja sai nimen Vieraella herbsti. Herbst kuvasi useita fossiilisia kasvisukuja. Hänen mukaansa on nimetty muinainen matelija, herbstosaurus, ja kasvilaji, Herbstiloxylon. == Lähteet == Luokka:Argentiinalaiset paleontologit Luokka:Vuonna 1936 syntyneet Luokka:Vuonna 2017 kuolleet
Moottoripyörätrialin maailmanmestaruuskausi 2006

Trialin maailmanmestaruudesta ajettiin 32. kerran vuonna 2006. Mestaruuden vei espanjalainen Adam Raga, vaikka hän voitti kauden 12 osakilpailusta vain kolme. Mestaruus oli Ragan toinen perättäinen ja toistaiseksi viimeinen. == MM-sarjan parhaat == Lähde: Kuljettaja Pyörämerkki Pisteet 1\. Adam Raga Gas Gas 201 2\. Takahisa Fujinami Montesa 184 3\. Albert Cabestany Sherco 177 4\. Dougie Lampkin Montesa 169 5\. Toni Bou Beta 160 6\. Jeroni Fajardo 7\. Marc Freixa 8\. Tadeusz Błażusiak 9\. James Dabill 10\. Shaun Morris == Lähteet == Luokka:Moottoripyörätrialin maailmanmestaruussarja Luokka:Vuoden 2006 moottoriurheilu
Reino Oikelmus

Reino Olavi Oikelmus (8. toukokuuta 1907 Kemi – 19. joulukuuta 1952 OuluPäätoimittaja Reino Oikelmus kuollut. Helsingin Sanomat, 20.12.1952, s. 12.) oli suomalainen päätoimittaja. Reino Oikelmuksen vanhemmat olivat esimies Vihtori Oikelmus ja Hilma Matilda Holm ja puoliso vuodesta 1930 Aira Inkeri Tervo. Oikelmus tuli ylioppilaaksi 1926 ja oli Pohjolan Sanomat -lehden toimittaja 1926–1930, toimitussihteeri 1930–1938 ja päätoimittaja 1938–1939. Kaiun palveluksessa hän oli 1940–1942 ja Pohjois-Pohjan päätoimittaja vuodesta 1942. Tätä tehtävää hän hoiti kuolemaansa asti. == Lähteet == Luokka:Suomalaiset päätoimittajat Luokka:Vuonna 1907 syntyneet Luokka:Vuonna 1952 kuolleet
Olavi Fast

Olavi Fast (27. tammikuuta 1942 Pori – 18. elokuuta 2018 Pori) oli suomalainen jalkapalloerotuomari. Hän aloitti erotuomarina 1960-luvun puolivälissä ja tuomitsi pääsarjatasolla vuosina 1972–1990 yhteensä 104 SM-sarjan ja Veikkausliigan ottelua. Fast tuomitsi muun muassa Suomen Cupin finaalin vuonna 1985. Lisäksi hän toimi erotuomarina nuorten ja naisten maaotteluissa sekä avustavana erotuomarina miesten maaotteluissa. Jalkapallon ohella Fast toimi erotuomarina myös koripallon ja jääpallon pääsarjoissa. Heinäkuussa 1984 Fast tuomitsi ottelun Koparit–HJK, jonka jälkeen HJK:n Jari Rantanen aiheutti kohun pyllistämällä Iltalehden valokuvassa takapuoli paljaana lähettäen ”terveiset tuomarille”. Omalla pelaajaurallaan Fast edusti 1950- ja 1960-luvuilla Porin Kärppiä ja Porin Karhuja. Työuransa hän teki Satakunnan Kansan levikkipäällikkönä. == Lähteet == Luokka:Suomalaiset jalkapallotuomarit Luokka:Vuonna 1942 syntyneet Luokka:Vuonna 2018 kuolleet
Mikko Asunta (taiteilija)

Mikko Asunta (22. marraskuuta 1909 Petäjävesi – 18. marraskuuta 1992Kuolleita suomalaisia. Mitä Missä Milloin 1994 s. 147. Otava 1993 ISBN 951-1-12765-9) oli suomalainen kuvataiteilija ja kuvaamataidon opettaja. Hän oli luonnonkuvaaja ja teki pääasiassa vesiväritöitä. Hän opiskeli Taideteollisessa keskuskoulussa vuosina 1931–1934.Mikko Asunta. Keski-Suomen taide. Viitattu 23.8.2018 Pidettyään 1950-luvulta lähtien tauon taiteellisessa työssä hän palasi siihen kuvanveiston kautta 1969. Hän asetteli pieniä ihmishahmoja pinnoille ja tutki siten tilavaikutuksen aikaansaamista. Lisäksi hän teki puuveistoksia. Hän kirjoitti myös runoja, suomensi ja kirjoitti itse lauluja kuoroille sekä osallistui Mieskuoroliiton alaisten kuorojen toimintaan. Hänen puolisonsa Elina Asunta (1913–2011) oli kuvaamataidon opettaja. ==Lähteet== ==Aiheesta muualla== * Mikko Asunta, Kuvataiteilijamatrikkeli * Mikko Asunta, Kuka kukin on 1978 (Projekti Runeberg) Luokka:Suomalaiset taidemaalarit Luokka:Vuonna 1909 syntyneet Luokka:Vuonna 1992 kuolleet Luokka:Kuvaamataidonopettajat
Etola (täsmennyssivu)

Etola on suomalainen nimi: * Etola, suomalainen yritys ==Sukunimi== * Erkki Etola (s. 1945), diplomi-insinööri ja yritysjohtaja, Nils A. Etolan poika * Nils A. Etola (1916–1993), kauppaneuvos ja yritysjohtaja * Tuula Etola, nyk. Tuula Nordström (o.s. Härmä), Berit (s. 1949), suomalainen iskelmälaulaja ==Katso myös== * Etholén ==Lähteet== Luokka:Luettelot henkilöistä sukunimen mukaan
Bian lian (täsmennyssivu)

Bian lian voi tarkoittaa: * Bian lian, perinteinen kiinalaiseen oopperaan liittyvä taidemuoto, jonka esittäjät käyttävät värikkäitä naamioita * Naamioiden kuningas (Bian lian), vuonna 1996 ensi-iltansa saanut kiinalainen elokuva.
Heikki Kallio

Heikki Kallio (7. elokuuta 1948 – 11. heinäkuuta 1993Kuolleita suomalaisia. Mitä Missä Milloin 1994 s. 147. Otava 1993 ISBN 951-1-12765-9) oli suomalainen lasitaiteilija. Hän toimi opettajana Taideteollisessa korkeakoulussa lasipajakurssilla 1978–1982, lasityöpajassa, lasistudiossa, sisustusarkkitehtuurin ja huonekalusuunnittelun parissa 1980–1981, ja jatkoi lasistudiolla 1982–1983, tuntiopettajana lasityöpajassa 1983–1984 ja sen jälkeen opetti syventäviä opintoja 1984–85.Taideteollisen korkeakoulun opettajamatrikkeli 1973–2003 Kallio oli merkittävä studiolasitaiteen pioneeri Suomessa. Hän perusti Suomenlinnaan oman lasistudion, jonka toimintaa on jatkanut Kallion kuoleman jälkeen lasitaiteilija Anna Schroderuksen johtama Lasistudio Hytti. == Lähteet == Luokka:Suomalaiset lasitaiteilijat Luokka:Vuonna 1948 syntyneet Luokka:Vuonna 1993 kuolleet
Tapio Jalas

Tapio Jalas (15. toukokuuta 1941 Helsinki – 21. helmikuuta 1993Kuolleita suomalaisia. Mitä Missä Milloin 1994, s. 147. Otava 1993. ISBN 951-1-12765-9 Helsinki) oli suomalainen huilutaiteilija ja lehtori.Suku aakkosittain. Sibelius.fi. Viitattu 23.8.2018. Tapio Jalas opiskeli huilunsoittoa Sibelius- Akatemiassa Juho Alvaksen ja Heidi Indermühlen johdolla ja suoritti diplomitutkinnon vuonna 1969. Hän jatkoi opintoja Pariisissa ja piti ensikonsertin vuonna 1971 Helsingissä.Tapio Jalaksen muistokirjoitus Helsingin Sanomissa. (Maksullinen artikkeli.) Jalas soitti Turun kaupunginorkesterissa 1963–1973 ja opetti huilunsoittoa Päijät-Hämeen konservatoriossa vuodesta 1973Otavan Iso Musiikkitietosanakirja 3, s. 206. Helsinki 1978. ISBN 951-1-04553-9 ja Sibelius-Akatemiassa vuodesta 1981. Jalas on levyttänyt muun muassa CD:t Huilumusiikkia 1–3 (1986–1987) sekä Huilulla ja pianolla (1987). Jalaksen äiti oli Margareta Jalas ja isä professori, ylikapellimestari Jussi Jalas.Kuka kukin on 1978, s. 290 (s.v. Jussi Jalas). Projekt Runeberg. == Lähteet == Luokka:Suomalaiset huilistit Luokka:Vuonna 1941 syntyneet Luokka:Vuonna 1993 kuolleet Luokka:Suomalaiset musiikkipedagogit
Vuosaaren terveys- ja hyvinvointikeskus

Vuosaaren terveys- ja hyvinvointikeskus on Helsingin Vuosaaren kaupunginosan Aurinkolahden osa-alueella sijaitseva kaupungin sosiaali-, terveys- ja pelastustoimialaan kuuluva toimipiste. Aiemmasta Vuosaaren terveysasemasta kesäkuussa 2018 laajentuneena avannut palvelukeskus toimii osoitteessa Kahvikuja 3, joka on noin 200 metriä Vuosaaren metroasemalta kaakkoon. Samassa rakennuksessa on myös Vuosaaren perhekeskus, josta itähelsinkiläiset saavat neuvola- ja perhepalveluja. Rakennuksen pohjakerroksessa on lisäksi Kelan toimipiste sekä Vuosaaren seurakuntatila (Vuosaaren Valo). Vuosaaren terveys- ja hyvinvointikeskukseen johtaa katettu yhteyskäytävä kauppakeskus Columbuksesta. ==Lähteet== ==Aiheesta muualla== *Helsingin terveysasemien yhteystiedot (hel.fi) *Palvelukartta: Vuosaaren terveysasema (hel.fi) * Vuosaaren perhekeskus ja terveys- ja hyvinvointikeskus starttaavat (15.6.2018) (hel.fi) * Rasilainen, Kuisma (2017) Vuosaaren monipuolinen palvelukeskus (A new service center building in Vuosaari) (aalto.fi) * Vuosaaren terveys- ja hyvinvointikeskus ja perhekeskus Kahvikuja 3, 00980 Helsinki. Helingin kaupungin Tilakeskus: Tarveselvitys ja hankesuunnitelma (18.4.2017) * Maija Aalto (25.1.2017) Uudistus ajoi osan Helsingin terveysasemista kaaokseen – ”Pitäkää lääkärinne”, ilman apua jäänyt Anja Tuomi sanoi ja otti rollaattoreineen hatkat (hs.fi) *Vuosaaren terveysasema uudistui ja ruuhkaantui (14.12.2016) (vuosaari.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Vuosaari
Zernez

Zernez on kunta Sveitsissä Graubündenin kantonissa. Siellä oli vuoden 2016 lopulla 1 540 vakinaista asukasta. Zernez kuuluu Engiadina Bassa/Val Müstairin hallintoalueeseen. Nykyinen Zernezin kunta aloitti vuoden 2015 alussa, jolloin vanha Zernezin kunta sekä Suschin ja Lavinin kunnat yhdistettiin uudeksi Zerneziksi. == Sijainti == Zernez sijaitsee Engadinin laaksossa ja rinteillä. Laakson pohjoispuolella kohoavat Albulan Alpit ja eteläpuolella Livignon Alpit. Zernezin kylä sijaitsee noin 1 500 metrin korkeudessa. Kunnan korkein vuori on Piz Linard (3 410 m mpy.). == Liikenne == Engadinin laaksossa kulkeva Rhätische Bahnin rautatie ja valtatie 27 () Sagliainsista Samedaniin kulkevat Zernezin kautta. Lisäksi Suschista kulkee tie Flüelasolan yli Davosiin. == Lähteet == * === Viitteet === == Aiheesta muualla == * *
Rehman Dheri

Rehman Dheri oli muinainen asutuskeskus lähellä nykyistä Dera Ismail Khanin kaupunkia nykyisen Khyber Pakhtunkhwan alueella Luoteis-Pakistanissa. Neliömäisen rauniokummun ala on 22 hehtaaria. Paikka oli asuttu noin 3300–1900 eaa. Rehman Dheri on varhaisimpia Etelä-Aasian kaupunkeja ja myös varhaisimpia asemakaavan mukaan rakennettuja paikkoja. Esiharappalaisessa Rehman Dherissä väitetään asuneen jopa 10 000 asukasta. Sieltä on löydetty varhaista Indus- kirjoitusta. Paikalla oli varhaista teollisuutta: helmitehtailua ja saviruukun polttouuneja. Näin se edelsi myöhempää Indus-asutusta, jonka suuret keskukset olivat käsityökeskuksia. == Sijainti == Paikka on Luoteis-Pakistanissa Indusjoen sivuhaaran varrella. Siitä 22 kilometriä etelään on nykyinen Dera Ismail Khanin kaupunki. Gumlan ja Hisam Dherin löytöpaikat ovat lähellä Rehman Dheriä. == Historia == Varhaisimmassa vaiheessa n. 3300–2850 eaa. Rehman Dheriin syntyi säännöllisen asemakaavan mukaan rakennettu asutuskeksus. Sen ala on noin 500x325 m. Asutus jatkui 2850–2500 BC. Mutta viimeinen Indus- kulttuurin ajan asutus 2500–1900 eaa. oli suppea. == Lähteet == == Aiheesta muualla == * * * * Luokka:Indus-kulttuuri Luokka:Khyber Pakhtunkhwa
Timo Kettunen (videopeliammattilainen)

Timo ”Taimou” Kettunen (s. 30. elokuuta 1993) on suomalainen elektronisen urheilun ammattilainen. Kettunen on pelannut Overwatchia muun muassa yhdysvaltalaisjoukkue Dallas Fuel:ssa. Kettunen on yksi Suomen menestyneimmistä e-urheilijoista ja tuli alun perin tunnetuksi epätavanomaisesta osumatarkkuudestaan Overwatchin hitscan-sankareilla. ==Ura== Kun Overwatch oli vielä suljetussa beta-testauksessa, Kettunen kilpaili turnauksissa K1ck eSports Club:n ja IDDQD:n joukkueissa. IDDQD:stä Kettunen siirtyi Team EnVyUs:iin juuri ennen suljetun betan päättymistä keväällä 2016. Samaan aikaan Kettusesta levisi sosiaalisessa mediassa väitteitä, että hän käyttäisi huijausohjelmia, minkä johdosta Team EnVyUsin omistaja Mike "Hastr0" Rufail on kertonut todentaneensa Kettusen taidot henkilökohtaisesti. Kettunen oli vuoden 2016 Overwatch-turnauksista eniten tienannut pelaaja. Vuonna 2017 Team EnVyUs perusti Overwatch-liigaa varten uuden joukkueen, joka sai nimekseen Dallas Fuel. Huhtikuussa 2020 Kettunen ilmoitti lopettavansa Overwatch-uransa. == Lähteet == Luokka:Suomalaiset elektronisen urheilun ammattilaiset Luokka:Vuonna 1993 syntyneet Luokka:Elävät henkilöt
Väkivallan vuosi (vuoden 1991 elokuva)

Väkivallan vuosi (Year of the Gun) on John Frankenheimerin ohjaama yhdysvaltalainen jännityselokuva vuodelta 1991. Sen on käsikirjoittanut David Ambrose Michael Mewshaw’n romaanin pohjalta. Italian 1970-luvun poliittisiin levottomuuksiin liittyvässä tarinassa pääosia näyttelevät Andrew McCarthy, Valeria Golino ja Sharon Stone. ==Juoni== Vuoden 1978 Roomassa yhdysvaltalainen kirjailija David Raybourne (McCarthy) kirjoittaa terrorismiaiheista romaania ja sekaantuu tahtomattaan Punainen prikaati -terroristijärjestön hankkeeseen kidnapata Italian entinen pääministeri Aldo Moro. Hän joutuu kuolemanvaaraan ja pakosalle lehtikuvaajaystävättärensä (Stone) kanssa. ==Rooleissa== ==Vastaanotto== Yhdysvaltalainen elokuvakriitikko Roger Ebert arvosti Frankenheimerin tapaa ”upottaa” päähenkilöt Rooman maisemiin sen sijaan, että vain käyttäisi kaupunkia kuvien taustana. Hän antoi elokuvalle tuoreeltaan kolme tähteä neljästä. Elokuvaa ei nähty Suomessa teatterilevityksessä, vaan se julkaistiin VHS-videona vuonna 1993. Video-oppaassa vuodelta 1994 Bello Romano kuvasi elokuvaa epäuskottavasti roolitetuksi ja pliisuksi ja antoi elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Yhdysvaltalaiset jännityselokuvat Luokka:Vuoden 1991 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Kilon terveysasema

Kilon terveysasema on Espoon Kilon kaupunginosassa toimiva Länsi-Uudenmaan hyvinvointialueen terveysasema. Vuonna 2004 valmistuneen viisikerroksisen Kilon sosiaali- ja terveysaseman rakennuksen on suunnitellut arkkitehtitoimisto Brunow & Maunula. Maaliskuussa 2012 terveysaseman potilastoimistossa sattui pienehkö tulipalo, jonka johdosta terveysaseman toiminta siirrettiin muutamien päivien ajaksi Leppävaaraan. ==Lähteet== ==Aiheesta muualla== *Hätätilanteet (espoo.fi) Luokka:Espoon terveysasemat, terveyskeskukset ja terveyskeskuspäivystykset Luokka:Kilo (Espoo)
Vitträsk

Vitträsk on Uudellamaalla Kirkkonummella sijaitseva järvi, joka kuuluu Suomenlahden rannikkoalueen vesistöalueeseen. == Maantietoa == Järven pinta- ala on 486 hehtaaria eli 4,9 neliökilometriä. Se on 3,7 kilometriä pitkä ja 2,0 kilometriä leveä. Järvellä on laaja saareton järvenselkä ja ainoa järven erityispiirre on kaakkoisrannasta ulos työntyvä 400-metrinen niemi Furunäsudden. Sen edustalla 200 metrin päässä sijaitsee suurin saari Vitträskholmen. Järven lähiympäristössä kohoaa muutamia matalia mäkiä, joista osa muodostaa järven etelä- ja itärannikolle kallioiset ja jyrkänteiset rannat. Muualla ranta viettää järveen loivemmin. Järvessä on laskettu olevan kaksi saarta. Niiden yhteispinta-ala on 8 hehtaaria, mikä on noin 1,6 % järven kokonaispinta-alasta. Suurin saari Vitträskholmen on 400 metriä pitkä ja 250 metriä leveä. Se sijaitsee järven itärannasta ulos työntyvän Furunäsuddenin tuntumassa ja sen pinta-ala on alle 8 hehtaaria. Toinen saari on pieni luoto, joka sijaitsee aivan etelärannassa. Siihen tulee leirikeskukselta silta. Järvi on luodattu ja siitä on julkaistu syvyyskartat. Sen tilavuus on 45 miljoonaa kuutiometriä eli 0,045 kuutiokilometriä. Järven keskisyvyys on 9,2 metriä ja suurin syvyys on 21,7 metriä. Syvin kohta sijaitsee etelärannan leirikeskuksesta 600 metriä luoteeseen. Järven rantaviivan pituus on 13 kilometriä, josta saarten rantaviivan yhteispituus on 1,5 kilometriä. Vaikka Kirkkonummen keskustaajama sijaitsee muutaman kilometrin päässä järvestä, on järven lähellä vain Veklahden ja Luoman taajamat, joiden asutusta on myös järven rannoilla. Muualla on haja-asutusta ja vapaa-ajan asutusta. Niille johtaa tiet järven ympäriltä kiertäviltä yhdysteiltä 11273, 11271 ja 11311. Järven länsipäässä on Talluddenissa Svartvikin uimaranta ja toinen, Luoman uimaranta, sijaitsee Vitträskholmenin eteläpuolella Kvarnvikenissä. Etelärannan suuri Hvittorpin leirikeskus kuuluu Espoon seurakunnalle . Pohjoisrannalla toimiva Aavarannan kurssi- ja majoituskeskus, entinen Johtamistaidon Opisto, on toiminut myös vastaanottokeskuksena . Järven itärannalla sijaitseva Vitträskin kalliomaalaus on Suomen eteläisin kalliomaalaus. Sen eteläpuolella on Hvitträskin taiteilijakoti, joka on avoin yleisölle. == Vesistösuhteet == Järvi sijaitsee Suomenlahden rannikkoalueen (vesistöaluetunnus 81) Vitträskin valuma-alueella (81.059). Vitträsk on valuma-alueensa ainoa järvi. Järven vedenpinnan korkeus on 21,0 metriä mpy ja se saa kaiken vetensä omalta valuma-alueeltaansa. Siihen on johdettu kuusi lyhyttä metsäojaa ja sen oma laskuoja lähtee järven kaakkoispäästä Kvarnvikenistä. Laskuoja on Bobäck bäcken, joka laskee Espoonlahden Luomanlahteen. Pitkä Espoonlahti aukeaa kaakkoon Itämeren Suomenlahdelle. == Lähteet == Luokka:Kirkkonummen järvet Luokka:Vitträskin vesistö
Kalasataman terveys- ja hyvinvointikeskus

Kalasataman terveys- ja hyvinvointikeskus on Helsingin kaupungin sosiaali-, terveys- ja pelastustoimialan palvelutalo, joka toimii Sörnäisten kaupunginosan Kalasataman osa-alueella. Se sijaitsee vajaat 200 metriä Kalasataman metroasemalta itäkoilliseen. Kalasataman terveys- ja hyvinvointikeskus aloitti toimintansa 5. helmikuuta 2018. Herttoniemen, Kallion ja Vallilan terveysasemat sulkivat ovensa kolme päivää aiemmin, ja niiden asiakkaat ohjattiin jatkossa Kalasatamaan. Terveys- ja hyvinvointikeskus palvelee yli tuhatta ihmistä päivittäin, ja se työllistää noin 500 ihmistä. == Kritiikki == Kalasatama on saanut toimintansa alkukuukausina kritiikkiä muun muassa kulkuyhteyksistään, tilojen suunnittelusta, kuten kuvantamiskeskuksen (röntgenin) unohtumisesta, ja auringonvalon puutteesta työhuoneissa, lääkäreiden ajan vähyydestä asiakkailleen ja tarvikkeiden ja apuvälineiden puutteista vastaanottohuoneissa sekä sisääntuloaulassa itsekseen höpisevästä Pepper-palvelurobotista. Henkilökunnalla ei ole omia vastaanottohuoneita, jolloin esimerkiksi osa lääkäreistä on siirrellyt keskeimpiä työvälineitään kulloiseenkin työhuoneeseen matkalaukussa. Kritiikin pohjalta on palvelukeskuksen toimintaan jo tehty joitain muutoksia, ja loppuvuoden 2018 aikana havaittuihin ongelmiin haetaan lisäratkaisuja. == Taide == Kalasataman ala-aulojen katossa roikkuu taiteilija Jenni Ropen suunnittelema Mobile E & W -teos (2018). Se jakautuu kahteen aulaan, ja sen sanotaan olevan Suomen suurin mobile. Kalasataman terveys- ja hyvinvointikeskus - Helsinki - 3.jpg|Kalasataman terveys- ja palvelukeskuksen sisääntuloaulaa. Kuvan yläosassa näkyy osa katosta riippuvasta taiteilija Jenni Ropen Mobile E & W -teoksen itäisemmästä osasta (2018). Kalasataman terveys- ja hyvinvointikeskus - Helsinki - 4.jpg|Sisääntuloaulan neuvova Pepper-palvelurobotti, joka ryhtyy puhumaan jos sen lähelle menee. ==Lähteet== == Aiheesta muualla == *Helsingin terveysasemien yhteystiedot (hel.fi) * Kaisa Paastela (30.5.2018) Kalasataman terveysaseman lääkäriltä karu arvio Ylellä: "Kukaan, joka täällä aikoisi itse työskennellä, ei olisi suunnitellut taloa näin" (helsinginuutiset.fi) * Jari Pietiläinen (10.5.2018) Professori tyrmistyi kohtelusta terveysasemalla Helsingissä – "Kellään ei ole vastuuta potilaasta" * Susanna Siironen (10.1.2018) Tällainen jätti korvaa pienet terveyskeskukset – Neliöitä 18 000, auki 13 tuntia päivässä ja 120 000 potentiaalista asiakasta (yle.fi) * Sanna Jompero (21.6.2017) Tällainen on jättimäinen uuden ajan terveyskeskus Helsingissä – "Noin kuusi jalkapallokenttää päällekkäin" (helsinginuutiset.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Kalasatama
Good Witch (täsmennyssivu)

Good Witch tarkoittaa seuraavia asioita: * The Good Witch, Hallmark Channelin vuonna 2008 julkaisema elokuva ** Haltiatar Cassie ja kutsumaton vieras (The Good Witch's Garden), vuonna 2009 julkaistu toinen osa ** The Good Witch's Gift, vuonna 2010 julkaistu kolmas osa ** The Good Witch's Family, vuonna 2011 julkaistu neljäs osa ** The Good Witch's Charm, vuonna 2012 julkaistu viides osa ** The Good Witch's Destiny, vuonna 2013 julkaistu kuudes osa ** The Good Witch's Wonder, vuonna 2014 julkaistu seitsemäs osa * Good Witch, vuonna 2015 alkanut televisiosarja
Leicester Riders

Leicester Riders on brittiläinen koripalloseura Leicesteristä. Se pelaa kotiottelunsa Leicester Arenalla. Seura perustettiin vuonna 1967 nimellä Loughborough All-Stars. Vuonna 1981 se vaihtoi nimensä Leicester All- Stars:iksi, vuonna 1986 Leicester City Ridersiksi ja vuonna 1997 nykyiselleen. Seura on voittanut neljä Britannian mestaruutta, kolmesti Britannian cup- mestaruuden (BBL Trophy) ja kahdesti Britannian liigacupin (BBL Cup).http://www.leicesterriders.co.uk/club/history/ Kaudella 2018–2019 Riders osallistuu Mestarien liigaan ollen ensimmäinen brittijoukkue eurokentillä yli vuosikymmeneen.https://www.bbc.com/sport/basketball/44519201http://www.championsleague.basketball/17-18/news/winning- the-race-leicester-riders-on-the-verge-of-entering-the-basketball-champions- league == Lähteet == == Aiheesta muualla == * Seuran verkkosivut * Seura eurobasket.com-sivustolla Luokka:Leicester Luokka:Brittiläiset koripalloseurat
The Good Witch

The Good Witch on vuonna 2008 julkaistu kokoperheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter. Elokuva esitettiin The Hallmark Channelin kanavalla 19. tammikuuta 2008. The Good Witch on ensimmäinen osa seitsemän elokuvan kokonaisuudesta, joiden jälkeen tarinaa jatkettiin vuonna 2015 alkaneessa Good Witch -televisiosarjassa. == Näyttelijät == == Tuotanto == Elokuvaa kuvattiin Kanadan Hamiltonin ja Niagara-on-the-Laken kaupungeissa Ontarion provinssissa. == Vastaanotto == The Good Witch oli Hallmark Channelin toiseksi parhaiten arvosteltu elokuva vuonna 2018. == Jatko-osat == Elokuvasarjan jatko-osat Haltiatar Cassie ja kutsumaton vieras (2009), The Good Witch’s Gift (2010), The Good Witch’s Family (2011), The Good Witch’s Charm (2012), The Good Witch’s Destiny (2013) ja The Good Witch’s Wonder (2014) esitettiin Hallmark Channelin kanavalla. Hallmark Channel jatkoi elokuvien tarinaa vuonna 2015 Good Witch -televisiosarjan myötä. == Lähteet == == Aiheesta muualla == * The Good Witch HallmarkMoviesAndMysteries.comissa * * Luokka:Vuoden 2008 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset perhe-elokuvat Luokka:Yhdysvaltalaiset televisioelokuvat Luokka:Vuoden 2008 kanadalaiset elokuvat Luokka:Kanadalaiset televisioelokuvat
Hosangerin kirkko

Hosangerin kirkko (kirjanorjaksi Hosanger kirke, ) on kirkko Norjassa Vestlandin läänissä Osterøyn kunnassa Hosangerin kylässä. Se toimii Hosangerin seurakunnan kirkkona. Se on rakennettu vuonna 1796. == Historia == Paikalla oli sauvakirkko keskiajalla, ja se korvattiin myöhemmin puukirkolla. Vuoden 1795 joulupäivänä kirkko syttyi salamaniskusta ja paloi. Uusi kivestä muurattu kirkko valmistui jo 1796. Vuosina 1863–1865 kirkkoa laajennettiin länteen. Vuonna 1899 hankittiin edelleen käytössä olevat Olsen og Jørgensenin valmistamat urut. Vuosina 1962–1964 laajennettiin kirkkoa rakentamalla sakaristo kirkon eteläpuolelle. == Nykyaika == Kirkko on Hosangerin seurakunnan kirkko Arnan ja Åsanen rovastikunnassa Bjørgvinin hiippakunnassa. Se on muurattu ja suorakaiteen muotoinen ja siinä on 275 istumapaikkaa. == Viitteet == Luokka:Norjan kivikirkot Luokka:Osterøy
Rojdi

Rodji on Indus-kulttuuriin kuuluva arkeologinen löytöpaikka Intiassa. Se sijaitsee Gujaratissa. Tarkemmin Saurashtran niemimaalla, Bhadar-joen pohjoisrannalla. Paikka oli asuttu jatkuvasti 2500-1700 eaa. Rodjin talot tehtiin kivialustalle savesta. Monia Indus-kulttuurille tyypillisiä piirteitä: poltetut tiilet, viemärit jne ei ole löydetty täältä. Rodji B/b-kausien välinen ero suuri, A-B kausien välinen eri liukuvampiHarappan Civilization And Rojdi Gregory L. Possehl, Mukundrai H. Raval, Y. M. Chitalwala Brill Archive, 1989 ISBN 8120404041 ISBN 9788120404045 s. 56 Rodjia rakennettiin voimaperäisesti C-kaudella noin 1900-1700 eaa. Tällöin rakennettiin ulkomuuri ja kumpua uudestaan. == Ajoitukset == * Rojdi C 1900-1700 eaa. (2000-1700?) Myöhäisharappalainen? Kiillotettu punainen keramiikka, vain tästä kerrostumasta. Vastaa Rangpur C, Surkotada 1 C? * Rojdi B 2200-1900 eaa. Kypsä harappalainen? * Rojdi A 2500-2200 eaa. Harappalainen Vastaa osin Rangpur IIA, Rangpur IIB == Lähteet == Luokka:Indus-kulttuuri Luokka:Gujarat
Veli-Juhani Savio

Veli-Juhani Savio (28. tammikuuta 1929 Kokkola – 3. toukokuuta 2007 Espoo) oli suomalainen ekonomi. Veli-Juhani Savio valmistui ekonomiksi 1951 Helsingin Kauppakorkeakoulusta. Hän oli Oy International Business Machines Ab:n palveluksessa vuosina 1952–1984 pääasiassa tietokoneiden myyntitehtävissä ja projektijohtajana. Savio oli mukana tekemässä ohjelmia Suomen ensimmäiselle tietokoneelle lokakuussa 1958 käyttöönotetulle Postipankin IBM 650:lle joka sai nimen Ensi. Savio oli mukana myös 1960-luvun alussa käyttöönotetun valtakunnallisen henkilötunnuksen suunnittelusta vastanneessa toimikunnassa. Savio kuuluu nykyisen ATK-alan uranuurtajiin. Hän vastasi konevalmistajan puolesta maan ensimmäisen liikekäyttöön tarkoitetun suurtietokonejärjestelmän laitteistojen ja ohjelmistojen toimituksesta ja käyttöönotosta. Veli-Juhani Savio oli Intian kunniapääkonsuli Juho Savion veljen Joel Savion poika. == Lähteet == Luokka:Suomalaiset ohjelmoijat Luokka:Vuonna 1929 syntyneet Luokka:Vuonna 2007 kuolleet
Dallas Fuel

Dallas Fuel on yhdysvaltalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Tyynenmeren divisioonassa. Joukkueen pääsponsori on yhdysvaltalainen pikaruokaketju Jack in the Box, jonka lisäksi sponsoreina toimii myös Favor, Jack’s Link sekä Greyhound. ==Pelaajat== Nimi Pelaajanimi Rooli Maa Eui-Seok Lee Fearless Tank Etelä-Korea Han-been Choi Hanbin Tank Etelä-Korea Dong-ha Kim Doha DPS Etelä- Korea Yeong-han Kim SP9RK1E DPS Etelä-Korea Do-hyeon Kim Pine DPS Etelä-Korea Seungsoo Lee Jecse Support Etelä-Korea Kwon Joon Fielder Support Etelä-Korea Jun-keun Kim Rapel Support Etelä-Korea Lähde: Entiset pelaajat Nimi Pelaajanimi Rooli Maa Young-jin Noh Gamsu Tank Etelä-Korea Lucas Meissner NotE Tank Kanada Ashley Powell Trill Tank Australia Gui-un Jang Decay DPS Etelä- Korea Dylan Bignet aKm DPS Ranska Zachary Lombardo ZachaREEE DPS Yhdysvallat Jonathan Tejedor Rua HarryHook Support/DPS Espanja Jung Won-sik Closer Support Etelä-Korea William Hernandez Crimzo Support Kanada Benjamin Chevasson uNKOE Support Ranska Min-seok Son OGE Tank Etelä-Korea Timo Kettunen Taimou DPS Suomi Pongphop Rattanasangchod Mickie Tank Thaimaa Hyeon Hwang EFFECT DPS Etelä-Korea Richard Kanerva rCk Tank Suomi Christian Jonsson cocco Tank Ruotsi Sebastian Widlund chipshajen Support Ruotsi Brandon Larned Seagull Tank/DPS Yhdysvallat Dong-jun Kim Rascal DPS Etelä-Korea Scott Kennedy Custa Support Australia Félix Lengyel xQc Tank Kanada == Valmentajat ja johto == Nykyinen Nimi Rooli Maa Hee-won "RUSH" Yun Päävalmentaja Etelä-Korea Yong-jin "Yong" Kim Apuvalmentaja Etelä-Korea Jaeyoon "Aid" Go Apuvalmentaja Etelä-Korea Matthew "TazMo" Taylor Manageri Iso-Britannia Clint "Wolf" Petrzelka Pelaajamanageri Yhdysvallat Helen "Dear" Jang Manageri Etelä-Korea ==Lähteet== == Aiheesta muualla == Luokka:Overwatch League -joukkueet Luokka:Yhdysvaltalaiset elektronisen urheilun seurat Luokka:Dallasin urheilu Luokka:Vuonna 2016 perustetut urheiluseurat
Moottoripyörätrialin maailmanmestaruuskausi 2007

Trialin maailmanmestaruudesta ajettiin 33. kerran vuonna 2007. Mestaruuden vei espanjalainen Toni Bou, joka voitti kauden 11 osakilpailusta yhdeksän. Mestaruus oli Boun ensimmäinen. == MM-sarjan parhaat == Lähde: Kuljettaja Pyörämerkki Pisteet 1\. Toni Bou Montesa 214 2\. Adam Raga Gas Gas 191 3\. Takahisa Fujinami Montesa 155 4\. Albert Cabestany Sherco 135 5\. Dougie Lampkin Montesa 134 6\. Jeroni Fajardo 7\. Marc Freixa 8\. James Dabill 9\. Daniel Oliveras 10\. Christophe Bruand == Lähteet == Luokka:Moottoripyörätrialin maailmanmestaruussarja Luokka:Vuoden 2007 moottoriurheilu
Moottoripyörätrialin maailmanmestaruuskausi 2008

Trialin maailmanmestaruudesta ajettiin 34. kerran vuonna 2008. Mestaruuden vei espanjalainen Toni Bou, joka voitti kauden 12 osakilpailusta seitsemän. Espanjan Adam Raga voitti neljä osakilpailua ja Japanin Takahisa Fujinami yhden. Mestaruus oli Boun toinen perättäinen. == MM-sarjan parhaat == Lähde: Kuljettaja Pyörämerkki Pisteet 1\. Toni Bou Montesa 225 2\. Adam Raga Gas Gas 208 3\. Takahisa Fujinami Montesa 183 4\. Jeroni Fajardo 5\. Albert Cabestany 6\. Dougie Lampkin 7\. Marc Freixa 8\. James Dabill 9\. Michael Brown 10\. Daniel Oliveras == Lähteet == * ===Viitteet=== Luokka:Moottoripyörätrialin maailmanmestaruussarja Luokka:Vuoden 2008 moottoriurheilu
Moottoripyörätrialin maailmanmestaruuskausi 2010

Trialin maailmanmestaruudesta ajettiin 36. kerran vuonna 2010. Mestaruuden vei espanjalainen Toni Bou, jolle voitto oli neljäs perättäinen. == MM-sarjan parhaat == Lähde: Kuljettaja Pyörämerkki Pisteet 1\. Toni Bou Montesa 200 2\. Adam Raga Gas Gas 172 3\. Takahisa Fujinami Montesa 161 4\. Jeroni Fajardo 5\. Albert Cabestany 6\. James Dabill 7\. Dougie Lampkin 8\. Michael Brown 9\. Loris Gubian 10\. Matteo Grattarola == Lähteet == Luokka:Moottoripyörätrialin maailmanmestaruussarja Luokka:Vuoden 2010 moottoriurheilu
Saarijärvi-sali

Saarijärvi-sali on keskisuomalaisen Saarijärven kaupungintalossa sijaitseva konsertti- ja monikäyttösali. Salissa on 220-paikkainen nouseva ja kaartuva katsomo, flyygeli, kokous- ja valaistustekniikkaa sekä elokuvateatterilaitteisto. Urheiluseura Saarijärven Pullistus siirsi vuonna 1947 alkaneen elokuvateatteritoimintansa vuonna 2011 Saarijärvi-saliin, jonka esitystekniikka digitalisoitiin Suomen elokuvasäätiön tuella. Sektorinmuotoisen salin näyttämö on syvyydeltään 8 metriä, leveydeltään edestä 11,7 metriä ja takaa 3,6 metriä, sekä korkeudeltaan 5,26 metriä. Salin akustiikan on suunnitellut Vahanen-Halme Acoustics Oy. Saarijärvi-sali sijaitsee Saarijärven kaupungintalon 1. kerroksessa osoitteessa Sivulantie 11. Modernistisen kaupungintalon eri osat ovat valmistuneet 1977 ja 1985. ==Lähteet== Luokka:Suomen konserttitalot Luokka:Saarijärven rakennukset ja rakennelmat
Juha Torvinen (tutkija)

Juha Markku Tapani Torvinen (s. 1975 Tervola) on suomalainen musiikkitieteilijä, akatemiatutkija, filosofian tohtori ja dosentti. Hänen erikoisalojaan ovat ekomusikologia, musiikkifilosofia, fenomenologinen musiikintutkimus, kulttuurinen musiikintutkimus, klassinen nykymusiikki sekä progressiivinen ja raskas rock. Torvisen puoliso on musiikkitieteilijä Susanna Välimäki. == Lähteet == * Juha Torvinen. Turun yliopisto. * Töölöstä Tervolaan ja takaisin. Kotikulmilta 28.4.2021. Luokka:Elävät henkilöt Luokka:Vuonna 1975 syntyneet Luokka:Suomalaiset musiikkitieteilijät
Hännilä

Hännilä on kylä Saarijärven kaupungissa Keski-Suomessa. Se sijaitsee seututien 633 varressa noin 10 kilometriä Saarijärven keskustasta lounaaseen. Vuoden 2012 lopussa Hännilässä asui 148 ihmistä, joista 27 oli yli 65-vuotiaita. 1500- ja 1600-luvulla tehdyssä kyläjaossa Hännilä oli yksi Saarijärven yhdeksästä kylästä. Vuonna 1841 tehdyn kyläjaon mukaan Hännilän muodostivat kantatalot Taipale, Hännilä, Alatalo, Paavola ja näiden osatalot sekä Saarikoski. Hännilässä toimi oma kyläkoulu vuodesta 1923 vuoteen 2000. Lähempänä Saarijärven keskustaa, seututien 633 pohjoispuolella, sijaitsee Ranta-Hännilän kylä. ==Lähteet== Luokka:Saarijärven kylät
Ääriviivoja

Ääriviivoja on suomalaisen laulaja-lauluntekijä Anssi Kelan seitsemäs sooloalbumi, joka julkaistiin 21. syyskuuta 2018. Kela on luonnehtinut levyä uransa monipuolisimmaksi, ja sillä kuullaan vaikutteita muun muassa Pink Floydilta, Pekka Pohjolalta ja Kelan omalta Nummela-albumilta. Alun perin Kelan suunnitelma oli hyödyntää taustayhtyettään koko levyllä, mutta hän päätyi lopulta työstämään kappaleita myös yksin kotistudiossaan. Lopullisella levyllä Kelan koko taustayhtyettä kuullaankin vain kahdella kappaleella. Albumin tuotannosta vastaavat Kela ja Jussi Jaakonaho. Ääriviivoja nousi julkaisuviikollaan Suomen virallisen albumilistan sijalle neljä. Fyysisellä albumilistalla levy nousi sijalle kolme. Levyltä julkaistiin kolme singleä, joista ”Ilves” nousi Suomen kaupallisten radiokanavien soitetuimmaksi kappaleeksi. ==Kappaleet== Kaikki san. ja säv. Anssi Kela. == Vastaanotto == Aamuset negatiivinen Helsingin Sanomat Desibeli.net Kalajokilaakso Keskisuomalainen Soundi Ääriviivoja sai pääosin positiivisen vastaanoton kriitikoilta. Levyn äänimaailma keräsi kiitosta, muun muassa Kalajokilaakson Jaakko Uusitalo totesi, että ”Kela ei 80-luvun psykoosissa ole tehnyt isoja kompromisseja ja tyyli sopiikin hänelle mainiosti”. Helsingin Sanomien Jarkko Jokelainen kuvaili levyä ”vauhkoontuneen tiedemiehen” luomukseksi, joka onnistuu ”hämmästyttämään mutta vielä useammin riemastuttamaan”. Keskisuomalaisen Aki Lehden mielestä Ääriviivoja oli ”positiivisesti levällään” ja ”askel kohti uutta”. Keskeisimpiä kritiikin kohteita olivat kappaleiden sanoitukset. Desibeli.netin Heikki Väliniemen mielestä levyn sanoitukset koostuivat ”mitättömistä kertomuksista”, jotka jäivät Soundin Lassi Linnolan mielestä ”häilyviksi tai sisällöltään merkityksettömiksi”. Aamusetin Ilkka Lapin mielestä sanoitukset liikkuivat ”pintatasolla” ja albumilla oli ”vahva välityön maku”. == Tekijät == * Anssi Kela – laulu, basso, synabasso, kitarat, kosketinsoittimet, huuliharppu, perkussiot, konerumpujen ohjelmointi, tuotanto, äänitys Muut soittajat * Ville Kela – rummut (1, 3, 5, 7, 12), perkussiot (5) * Tuomas Wäinölä – kitara (3, 5, 6, 8), mandoliini (3), taustalaulu (5) * Antti Karisalmi – basso, taustalaulu (3, 5) * Saara Metsberg – kosketinsoittimet (3, 5, 8), laulu (3), taustalaulu (5) * Yona – laulu (4) * Pope Puolitaival – saksofoni (8) * Juho Viljanen – pasuuna (11) * Verneri Pohjola – trumpetti (12) Tuotanto * Jussi Jaakonaho – tuotanto, äänitys, miksaus * Arttu Peljo – miksaus (5) * Svante Forsbäck – masterointi * Jukka Immonen – A&R; * Vuokko Salo – valokuva * Bifu – kannet Ääriviivoja-albumin kansilehtinen == Lähteet == Luokka:Anssi Kelan albumit Luokka:Vuoden 2018 albumit
Marauder (Interpolin albumi)

__NOTOC__ Marauder on yhdysvaltalaisen post-punk revival -yhtye Interpolin kuudes studioalbumi, jonka julkaisi Matador Records 24. elokuuta 2018. Albumilta julkaistiin kolme singleä: "The Rover", "Number 10" ja "If You Really Love Nothing". Albumin tuotti Dave Fridmann, jonka omistamassa studiossa albumi myös nauhoitettiin vuosina 2017–2018.Genius: Interpol – Marauder == Kappaleet == # # # # # # # # # # # # # == Arvostelut == * Helsingin Sanomat: Interpolin fanittaminen muistuttaa Englannin jalkapallojoukkueen kannattamista – mutta tällä kertaa ei tarvinnutkaan pettyä Viitattu 5.9.2022. * Soundi: Levyarvio: Huuma entinen ei koskaan palaa – Interpol tuskailee uudistumispaineiden kanssa Viitattu 5.9.2022. == Lähteet == Luokka:Interpolin albumit Luokka:Vuoden 2018 albumit